A soproni városvezetés nem tárgyal a mélygarázsról | Sopron hírek | Győr-Moson-Sopron - kisalfold.hu
Sopron hírek > A soproni városvezetés nem tárgyal a mélygarázsról A soproni városvezetés nem tárgyal a mélygarázsról
kisalfold.hu	2008.03.27. 07:00
Sopron - A mélygarázs jogi értelemben nem létezik. Egy nem létező létesítményt pedig nem lehet eladni – jelentette ki Fodor Tamás polgármester, válaszul a Sopron Bank Burgenland ajánlatára, mely szerint a város vásárolja meg a Petőfi téri mélygarázst.	Továbbgyűrűzik a mélygarázs körüli vita. A Sopron Bank Burgenland, mint arról szerdai számunkban „Lízing helyett tulajdonjog?" címmel tájékoztattuk olvasóinkat, gyakorlatilag – mint a projekt hitelezője – ajánlatot tett a soproni önkormányzatnak, hogy a lízingelés helyett vásárolja meg a mélygarázst. Erre reagált szerdán Fodor Tamás polgármester sajtótájékoztatóján.– A Sopron Bank Burgenland a beruházás finanszírozójaként már a múlt évben tárgyalásokat kezdeményezett a mélygarázs ügyében – mondta a polgármester. – Már akkor felajánlották, hogy kétmilliárd-háromszázötvenmillió forintért eladják az önkormányzatnak. A bank által meghatározott eladási ár megegyezett azzal az összeggel, amelyet állításuk szerint hitelként kifizettek a kivitelező SPT Kft.-nek. Ajánlatukat azonban több ok miatt is el kellett utasítanunk. A mélygarázs ugyanis még nem készült el, jogi értelemben nem létezik, tehát eladni és megvásárolni sem lehet. Annak megállapítására, hogy ki lesz a garázs tulajdonosa, az önkormányzat és a kivitelező kft. között per van folyamatban. Ezért nem tudjuk, mire alapozza a bank, hogy ő a garázs tulajdonosa. Ameddig nem tudják hitelesen bizonyítani tulajdonjogukat, addig nem áll módunkban tárgyalni velük.Állításuk szerint a garázs építési költsége 1,6 milliárd forint volt, de egyéb járulékos költségek miatt végül kétmilliárd-háromszázötvenmillió forintba került a beruházás. Az építkezést jóváhagyó képviselő-testületi döntés ugyanakkor egymilliárd-százmillió forint beruházási költség mellett egy kettőszáztizennyolc férőhelyes mélygarázs létesítését hagyta jóvá. Tehát nem százhatvan, hanem kettőszáztizennyolc férőhelyes garázst kellett megépítenie egymilliárd-százmillió forintból az SPT-nek. A duplájára nőtt beruházási összeget – benne a nem tudni, miből álló és kinek kifizetett nyolcszázmilliós járulékos költségekkel – a bank hitelezte a kivitelező kft.-nek. Ez az ő üzleti döntésük és kockázatuk volt. Az önkormányzat az adófizetők pénzéből, a közvagyonból nem fogja kifizetni a kért összeget, ráadásul köti a közgyűlési határozat is, amely a már említett egymilliárd-százmillió forintból engedélyezte a garázs megépítését. A fentebb említett okok miatt a Sopron Bank Burgenlanddal további tárgyalásokat nem áll módunkban folytatni. Olvasóink írták
40. joco1
2008. március 31. 19:00
„Érdekes korábban a fidesz helyben jó volt, most meg? Mindenhol balhé.”
39. Ciceró
2008. március 31. 11:58
„Szécenyi Sopron Város diszpolgárának gondolatai a saját magukat lejáratott városvezetőknek!
"Azokért élünk, akiket szeretünk, azokért,
akik igaznak tartanak: a jövőnek élünk
a szépért, a jóért, amit tehetünk."”
38. didi
2008. március 30. 19:58
„Temetés lesz a vége, mint a Nemzetinek. A jelen helyzetben érdemes magyarnak lenni!”
37. Széchenyi
2008. március 29. 10:02
„Elfáradt öreg, Budapestről irányitott, bábuk vezetik Sopron Városát, azért sem fogunk előbbre jutni a négy év alatt.
Pereskedünk, pereskedünk, pereskedünk, fizetjük a hozzá nem értés borsos ügyvédi költségeit, aztán majd lejár a dicső szintársulat mandátuma!A mély garázs meg felhasználatlanul
árválkodik a Petőfi téren. Talán meg se épült, -kérdezi a
Polgármester? Nem érdekli, nem v foglalkozik vele!
36. joco1
2008. március 29. 08:18
„joshua:Tévedtél a páros csak "közvetiti" a legföbb hadur parancsait.Györöt is hasonloan megy ez: Somogyi az uj alpolg.mester: "jelzés érkezett a fidesz magasabb vezetéstől, hogy vállajam el".”
2008. március 29. 07:33
„"jogiértelem"-ben "macskajaj"megadta a választ.Ja és saját és "társai" részére- a több tizmillás sikerdijas bukott perek után-megadatta a 10%-os bérfejlesztést+ ua. költség téritést. Hát igy kell csinálni.”
34. joshua
2008. március 28. 21:05
„Olyan, hogy "Fodor Tamás Polgármester" csak jogi értelemben létezik! Gyakorlatilag a Simon-Molnár házaspár dönt városi ügyekben...”
33. Csikasz
2008. március 28. 19:10
„Dögöljön bele a város, akkor sem lesz megegyezés - mondá az "úr".
Sopronban dühöng a demokrácia. Az "úr" illetménye meg- láss csodát - épp a minap emeltetett meg 10%-kal, a várható 5-6%-os inflációt meg ők sokallják...”
32. Csikasz
31. sopmoney
2008. március 28. 10:54
„Kellene már egy olyan csoportosulás, ahol az olyan soproni emberek tevékenykednek, akik pártoktól függetlenül tenni akarnak a városért. Létezik még olyan, hogy társadalmi munkában? Vagy mondjuk reális fizetésért, kevés létszámmal?”
30. papesz
2008. március 28. 10:44
„kedves jogi éretelemben
és szerinted meddig várjunk,várnak a városvezetők?1-2 esetleg még több év?és kinek jó ez,mert a városnak tuti,hogy nem.ha már itt van és elbontani nem lehet,akkor üzemeltessük,de minél előbb,mert így csak a pént viszi”
29. látó
2008. március 28. 10:06
„Demokrata, yello!
Szívemből szóltatok...”
28. yello
2008. március 28. 09:58
„Országban se, de a városban sem volt még olyan politikus-vezető, aki kiállt volna elénk és azt mondta volna: emberek, az előző vezetésnek köszönhetjük ezt és ezt (pozitív és negatív mérleg!), mi eddig ezt és ezt tettük, lehet vájkálniu, pereskedni, de az a legfontosabb, hogy most és holnap mi van. Egyszer nem hangzott el "mindenkipolgármestereleszek"től még az, hogy mindent megteszek azért, hogy jobbítsak (sic!?) a város helyzetén, hogy a lehető legkisebb áron átvészeljük a nehéz időket, hogy nem a múltban forgolódunk derékig, és nem sértődötten felhúzott orral makacsoljuk meg magunk, hanem teszünk ezért a városért.
Jah erre mondja Simon_Molnár és Társa Co., hogy sz*rból nem lehet várat építeni? na ja, de a sz*rt el kellene takarítani és nem a macskakövek közé döngölni, mert megmarad és bűzlik irgalmatlanul.
Nekem Walter se volt zsánerem, de még Gimesi se. A hatalom deformálja a legjobb jellemet is és ha még a holdudvar-hátszél is rásegít erre, akkor vagyunk igazán elveszve...mármint mi városlakók.”
27. demokrarta
2008. március 28. 09:01
„Abdai és Fodor egy megöregedett elfáradt városvezetők.Nincs bennük semmi fiatalosság tettre készség rugalmasság, gyorsaság.Csak arra jók, hogy árkot ássanaka soproni emberek és családok között.
Sajn os nem csak a Deák térrel, hanem a soproni futbal csapattal, és a város peres ügyeivel kapcsolatos feladataikat sem tudják meg
felelően ellátni.Ha valamit a korábbi vásrosvezetés elhibázott, akkor az lenne az elsőrendú feladatuk, hogy orvosolják. Gimesi hibáit is Globex ügy kapcsán - a lehetőségeken belül - megoldották.
Sajnos nincs jogi, közigazgatási és közgazdasági szakképzettségük, ezért nekik nagyon nehéz állástfoglalni, dönteni a várost érintő ügyekben.Hol jobbról, hol balról kérnek tanácsokat Nagyon bBizonytalanok.Igy a következő választásokon meg fognak bukni.”
26. macskajaj
2008. március 28. 08:24
„Az engedélyezésről:
1. Az új polgármester pereskedik, mert jól meg akarja mutatni, hogy a Walterék csaltak. Teszem hozzá a perben olyan dolgokra hivatkoznak amit szerintem sose fognak nekik ítélni.
2. Bár a győri közig hivatal jár el, de a használatba vételi engedély kiadásához a telek tulajdonos (értsd: a város -> tehát a polgármester) hozzájárulása kellene. Aki természetesen azt mondja, hogy hát amíg az ingatlan per tárgya, a hozzájárulást nem adja meg. Mintha nem ő tehetne a perről.
3. Egy jogerős ítélet már van, amit elbukott a polgármester aztán fellebbezett rövidesen meg lesz annak is az eredménye. Bár FT kijelentette, hogy ha az is negatív kimenetelű lesz a "város" (értsd: őt) részére akkor elmegy a legfelsőbb bíróságig.
4. Ez egy felelőtlen gyökér.”
25. jogi értelemben
2008. március 28. 08:22
„joco1: Nagy király lehet akkor ez a Fodor Tamás, ha a győri építőhatóság is a beosztottjai közé tartozik. Nem merült fel benned, hogy mondjuk azért nem adnak ki egy engedélyt (jelen esetben vagy egy tucatot), mert az a valami nem jó? Megnyugtatásul közlöm, hogy egy full szoci társaság osztogatja Győrben az engedélyeket. Innen látni, hogy a Dezsőnek max a saját családja előtt van tekintélye, mert még az elvtársainál sem tudja elintézni az engedélyek kiadását.”
24. joco1
2008. március 28. 06:18
„"jogiértelemben" azért nincs engedély mert a kicsinyes- sok millás sikerdijas bukott perek után- a meggyözödésböl "uralkodó "polg.mester nem adatta ki.(Tudom, hogy nem ö adja ki, de a "beosztottjai" az engedélyezök )”
23. nem sok?
2008. március 27. 22:47
„Kedves eskorpio! Ha neked 800 millió forintos csúszás nem sok, akkor légyszi fizesd ki! Gondold már végig! A cég vállalja, hogy 1,1-ért megépíti, megkötik vele a szerződést, majd utána jön, hogy "járulékos költségek miatt" 2,3-ból csinálta meg. A kétszereséért!!! Ez normális dolog?? És ezt te egy szó nélkül kifizetnéd? Nem járnál utána, hogy mitől került ennyibe? Ha neked tényleg mindegy, akkor fizesd ki!!!”
22. jogi értelemben
2008. március 27. 22:39
„Nem tudom mit nem értetek? A mélygarázsnak semmilyen engedélye nincs meg, ezért nem lehet használni, tehát nincs kész!!! Ha neked van egy autód, de nincs, vagy lejárt a forgalmid, akkor nem használhatod. Tehát az autó van ( a vak is látja), de nem lehet használni. Miért olyan nehéz ezt megérteni? Az engedélyeket meg -ha jól tudom- a győri hatóság állítja ki, tehát Sopronnak nincs befolyása rá.”
2008. március 27. 21:23
„egyáltalán valaki elgondolkodott azon, hogy mit jelent az hogy JOGI ÉRTELEMBEN??? ha nem akkor ajánlom...”
Kapcsolódó cikkek:Másfélszeresére drágul a parkolás a soproni mélygarázsbanMágel Ágost: A pénzügyi konstrukcióval volt gond a mélygarázsnálNémeth Imre: most látszik az egykori soproni MSZP-s városvezetés sikereVan, amikor kicsi a soproni mélygarázs - Épülhet a következő?Mit keres egy letakart autó a soproni mélygarázs női parkolójában? - fotó
Sopron hírek > A soproni városvezetés nem tárgyal a mélygarázsról Önnek ajánljukA soproni producer Máltán forgatSoproni producer Máltán: Varga László soproni producer alkotótársaival, Koszteczky László… Tovább olvasomBetöltés